ÄHTÄRIN SEURAKUNNAN KIRKKONEUVOSTON KOKOUS PIDETÄÄN 3.11.2022 KLO 17.00 Seurakuntakeskuksella

Käsiteltävät asiat

103 § Kokouksen avaus sekä alkuhartaus ja nimenhuuto

104 § Kokouksen laillisuus ja päätösvaltaisuus

105 § Esityslistan hyväksyminen kokouksen työjärjestykseksi

106 § Pöytäkirjantarkastajien valinta sekä pöytäkirjan nähtävillä pitäminen ja siitä

Ilmoittaminen

107 § Vuoden 2023 talousarvion ja toimintasuunnitelman hyväksyminen

108 § Henkilöstön kehittämissuunnitelma vuodelle 2023

109 § Lastenohjaajan valinta

110 § Energian säästö ja varautuminen tulevaisuuteen

111 § Tiedoksi saatettavat asiat

112 § Muut / kiireelliset asiat

113 § Kokouksen päätös ja oikaisuvaatimusohjeet ja valitusosoitus

Ähtärissä 27.10.2022

Kalle Peltokangas

Kirkkoherra

|  |
| --- |
| Pöytäkirja on yleisesti nähtävänä palvelutoimistossa 4.11. – 21.11.2022 viraston aukioloaikana julkisilta osiltaan. |

**PÖYTÄKIRJA**

**Aika: Keskiviikkona 3.11.2022 klo 17.00**

Paikka: Palvelutoimiston kokoustila

Jäsenet: jäsen X = läsnä varajäsen

Peltokangas Kalle pj, kirkkoherra x

Ahola Pirkko x Eloranta Ritva

Akonniemi Ulla x Vanhatupa Eira

Kantoniemi Sanni-Maiju x Salokangas Helena

Koiramäki Pirkko, vpj. x Hautakangas Helena

Kotamäki Leila x Kottari Helena

Kujansuu Anu x Riihimäki Helena

Lindroos Veikko x Pirttimäki Heimo

Poukka Pasi x Santala Timo

Syrjänen Altti x Sulkava Atte

Puhe- ja läsnäolo-oikeutetut

Pusaa Elina kirkkovaltuuston pj poissa

Jousmäki Marjatta kirkkovaltuuston vpj poissa

Kujansuu Juho nuorten vaikuttajaryhmän edustaja poissa

Klaavo Kalle talouspäällikkö, sihteeri x

PÖYTÄKIRJAN ALLEKIRJOITUS

Ähtärissä \_\_.\_\_.2022

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Peltokangas Kalle Klaavo Kalle

puheenjohtaja sihteeri

Pöytäkirja on tarkastettu palvelutoimistossa \_\_\_\_/\_\_\_.2022

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Kantoniemi Sanni-Maiju Kotamäki Leila

**103 § KOKOUKSEN AVAUS SEKÄ ALKUHARTAUS JA NIMENHUUTO**

Puheenjohtaja avasi kokouksen ja piti alkuhartauden, jonka alussa laulettiin virsi 172. Suoritettiin nimenhuuto.

**104 § KOKOUKSEN LAILLISUUS JA PÄÄTÖSVALTAISUUS**

Kirkkoneuvoston ohjesäännössä on mainittu, että kirkkoneuvoston kokouskutsut tulee postittaa viisi päivää ennen kokousta kirkkoneuvoston jäsenille.

Seurakunnan toimielin on päätösvaltainen, kun puolet jäsenistä on paikalla.

Kokouskutsut on lähetetty sähköpostilla 27.10.2022 kirkkoneuvoston jäsenille, nuorten vaikuttajaryhmän edustajalle, kirkkovaltuuston puheenjohtajalle ja varapuheenjohtajalle. Nuorten vaikuttajaryhmän edustajalla on kirkkoneuvoston kokouksessa puhe- ja läsnäolo-oikeus.

Päätös: Todettiin kokous lailliseksi ja päätösvaltaiseksi.

**105 § ESITYSLISTAN HYVÄKSYMINEN KOKOUKSEN TYÖJÄRJESTYKSEKSI**

Kirkkoneuvoston ohjesäännön mukaan kokouskutsuun on liitettävä luettelo käsiteltävistä asioista. Jos asia on kiireellinen, kirkkoneuvosto voi päättää ottaa sen käsiteltäväksi, vaikka sitä ei ole mainittu kokouskutsussa.

Päätös: Hyväksyttiin esityslista kokouksen työjärjestykseksi.

**106 § PÖYTÄKIRJANTARKASTAJIEN VALINTA SEKÄ PÖYTÄKIRJAN NÄHTÄVILLÄ PITÄMINEN JA SIITÄ ILMOITTAMINEN**

Toimielimen kokouksesta on pidettävä pöytäkirjaa, jonka puheenjohtaja allekirjoittaa ja sihteeri varmentaa (KJ 7 luku 6§). Pöytäkirjan tarkastaa kaksi kokouksen valitsemaa tarkastajaa tai, jos kokous niin päättää, kirkkoneuvosto kokouksessaan.

Pöytäkirjantarkastajina ovat käytetyn vuorojärjestyksen mukaan Kantoniemi Sanni-Maiju ja Kotamäki Leila. Pöytäkirja tarkastetaan palvelutoimistossa viimeistään 4.11.2022.

Kirkkolain 25 luvun 3 §:n mukaan kirkkoneuvoston päätökset on saatettava seurakunnan jäsenille yleisesti tiedoksi panemalla päätökset tai ilmoitus niistä julkisesti seurakunnan ilmoitustaululle, ellei niitä kirkkolain tai -järjestyksen mukaan ole pidettävä salassa. Pöytäkirja tai ilmoitus siitä on oltava nähtävillä vähintään 14 päivän ajan.

Pöytäkirja on yleisesti nähtävänä palvelutoimistossa 4.11. – 21.11.2022 sen aukioloaikana.

**Päätös:**

Pöytäkirjantarkastajina ovat käytetyn vuorojärjestyksen mukaan Kantoniemi Sanni-Maiju ja Kotamäki Leila. Pöytäkirja tarkastetaan palvelutoimistossa viimeistään 4.11.2022.

Pöytäkirja on yleisesti nähtävänä palvelutoimistossa 4.11. – 21.11.2022 sen aukioloaikana.

**107 § Vuoden 2023 talousarvion ja toimintasuunnitelman hyväksyminen**

Valtiovarainministeriön syyskuun ennusteiden mukaan BKT kasvaisi 0,5 % vuonna 2023 ja 1,4 % vuonna 2024. Suomen Pankki ennustaa vastaavasti -0,3 % (v. 2023) ja 1,1 % (v. 2024). Uusia ennusteita julkaistaan syyskuussa (Kuntarahoitus, Palkansaajien tutkimuslaitos jne.) Ansiotasoindeksin ennustetaan kasvavan 3,5 % vuonna 2023 (VM 19.9.2022). Kuntien saamiin verotuloihin vuonna 2023 vaikuttaa olennaisesti 1.1.2023 voimaan tuleva sote-verouudistus, joka siirtää kuntien verotuloja valtiolle hyvinvointialueiden toiminnan rahoittamiseksi.

Kirkollisveroennusteet Kirkollisveron määrään vaikuttavat talouden yleisen kehityksen lisäksi veroperustemuutokset, työllisyystilanne, kirkollisveroprosentin suuruus, seurakunnan jäsenten ansiotulojen ja eläketulojen kehitys ja niitä saavien määrä. Kirkollisverotuloihin, kuten kuntien verotuloihinkin, vaikuttaa 1.1.2023 toteutettava sote-verouudistus. Koska verorakenteen muutokset eivät saa voimaan tullessaan aiheuttaa verotuksen kiristymistä, kaikkien kuntien kunnallisveroprosentteja alennetaan 12,64 %-yks. lain nojalla. Kirkollisveroprosenttien alentaminen on sen sijaan jätetty seurakuntien vapaaehtoisesti tehtäväksi. Valtiovarainministeriön vero-osasto on tehnyt kirkollisveron alentamispainelaskelman, joka on tallennettu Sakastiin. Seurakuntatalouksien tulisi kirkollisveroprosentista vuodelle 2023 päättäessään huomioida VM:n alentamispainetaulukko sekä se, että verouudistus olisi lain tavoitteen mukaisesti neutraali myös kirkkoon kuuluvien näkökulmasta. Kirkkohallitus on saanut seurakuntakohtaisen kirkollisveroennusteen (FCG) syyskuussa.

Ähtärin seurakunta on päättänyt laskea veroprosentin 1,65 % alentamispainelaskelman mukaisesti. Tuloveroprosentti on ollut vuosina 2014–2021 1,80 % ja tänä vuonna 1,75 %. Kirkollisveroprosentti on päätetty laskea 1,65 % vuodelle 2023.

**Verotus**

Elokuussa alkuvuoden 2022 verotulokertymä oli 1,4 % suurempi kuin edellisenä vuonna samaan aikaan. Kirkollisverotilitykset ovat pysyneet hyvällä tasolla pandemiasta huolimatta. Tätä selittää se, että ansiotason nousu palkankorotusten seurauksena ja eläkeläisten aiempaa korkeammat eläkkeet. Korona-ajan vaikutuksia seurakuntatalouksiin vähensivät valtion tukitoimet ja se, ettei koronan negatiiviset talousvaikutukset, kuten työtuntien väheneminen, lomautukset, irtisanomiset, vaikuttaisi kohdistuneen niihin ikäryhmiin, joiden kirkkoon kuuluvuus on tyypillisesti korkeinta. Inflaation kiihtyminen nostaa paineita suuremmille palkankorotuksille jo syksyllä 2022. Kunta-alan työsopimukseen liittyvä palkkaohjelma saattaa ennakoida nykyisiä korkeampia palkkoja tulevina vuosina muillakin sektoreilla. Kunta-alan palkkaohjelman vaikutuksia on vaikea arvioida.

**Talousarvion sitovuustaso**

Kirkkoneuvosto vastaa talousarvion toteutumisesta kirkkovaltuustolle pääluokkatasolla ja eri tehtäväalueet vastaavat talousarvion toteutumisesta kirkkoneuvostolle kustannuspaikkatasolla. Määrärahat ja tuloarviot ovat sitovia nettomääräisesti. Netto tarkoittaa toimintajäämää. Määrärahat ja tuloarviot ovat sitovia em. tavalla ulkoisten tulojen ja menojen osalta. Talousarvion sisäiset erät eivät ole sitovia.

**Seurakunnan talous**

Kuluvana vuonna 2022 on saatu verotilitykset yhdeksältä kuukaudelta. Ähtärin seurakunnan verotulot ovat **laskeneet 1,1 %**. Ähtärin seurakuntaan verotuloja on tilitetty 2022 vuonna 854 172 €, 2021 vuonna 863 541 € ja 2020 vuonna 830 040 €, mikä on vain 9 369 € vähemmän kuin vuonna 2021. Talousarviossa verotulojen arvioitiin laskevan 9 kuukauden aikana 817 000 euroon, koska veroprosenttia alennettiin 1,8 % => 1,75 %. Vuoden 2023 kirkollisveroprosentiksi on päätetty 1,65 %

Ähtärin seurakunnan jäsenmäärä on laskenut vuodesta 2016 (5002) vuoteen 2022 (elokuu: 4371) 631 jäsenellä (vuosina 2010–2015 502:lla). Ikäluokat pienenevät, kastettuja ja liittyneitä on vähemmän, joita on n. puolet vähemmän kuin kuolleita ja eronneita. Lisäksi vaikuttaa muuttoliike. Syyskuun 2020 tilaston mukaan seurakunnassa on jäseniä 4515, elokuussa 2021 jäseniä 4473 ja nyt 4371. Veronmaksajien määrä on vähentynyt ja tulee edelleen vähentymään.

Ähtärin seurakunnan talousarvio vuodelle 2023:

Kaikki tulot 1 365 480 euroa

kaikki menot 1 432 084 euroa

vuosikate - 66 604 euroa

poistot - 104 704 euroa

tilikauden tulos – 171 308 euroa

Talousarviossa on tulot arvioitu varovaisuusperiaatteella alas ja menot on arvioitu korkeimpaan arvoonsa.

LVA: Pykälän valmistelija katsoo, että päätöksellä on vaikutuksia lasten- ja nuorten asemaan toiminnan ja määrärahojen puitteissa.

**Päätösesitys talouspäällikkö:**

Kirkkoneuvosto esittää kirkkovaltuustolle, että se hyväksyy liitteenä olevan talousarvion ja toimintasuunnitelman vuodelle 2023 sekä toiminta- ja taloussuunnitelman vuosille 2024–2025.

**Kirkkoneuvoston päätös:**

Kirkkoneuvosto esittää kirkkovaltuustolle, että se hyväksyy liitteenä olevan talousarvion ja toimintasuunnitelman vuodelle 2023 sekä toiminta- ja taloussuunnitelman vuosille 2024–2025.

**108 § Henkilöstön kehittämissuunnitelma vuodelle 2023**

Kirkon henkilöstön ammatillisen osaamisen kehittämissopimus astui voimaan 1.4.2014. Sopimus sitoo seurakuntaa, jonka henkilöstön lukumäärä on säännöllisesti vähintään 20. Uuden sopimuksen 5 mom. mukaan:

*Ammatillisen osaamisen kehittämisellä tarkoitetaan tässä sopimuksessa työntekijöille tarjottavaa suunnitelmallista koulutusta, joka on tarpeen työntekijöiden ammatillisen osaamisen ylläpitämiseksi ja kehittämiseksi vastaamaan työn ja työtehtävien asettamia vaatimuksia ja ennakoitavissa olevia muuttuvia osaamistarpeita.*

Jos työnantaja pitää työntekijän henkilöstökoulutukseen osallistumista hänen tehtäviensä hoidon kannalta välttämättömänä, työntekijä määrätään osallistumaan siihen. Lähtökohtana on silloin, että työntekijä ei selviä tehtävistään asianmukaisesti koulutukseen osallistumatta ja että työntekijä osallistuu siihen säännönmukaisen työaikansa tai työpäiviensä puitteissa.

Jos työnantaja pitää työntekijän henkilöstökoulutukseen osallistumista seurakunnan tai kokonaiskirkon henkilöstökoulutuksellisten tarpeiden kannalta tarkoituksenmukaisena, työntekijälle myönnetään hakemuksesta virka- tai työvapaata. Tällaisen henkilöstökoulutuksen ajalta työntekijä voi saada seurakunnan harkinnan mukaan palkkaa osaksi tai kokonaan ja korvauksia aiheutuneista kustannuksista.

Ähtärin seurakunnan henkilöstön määrä on säännöllisesti 13. Yhteistyötoimikunta käsittelee henkilöstön kehittämissuunnitelmaa yleisellä tasolla kokouksessaan. Koulutussuunnitelmaa laadittaessa pyritään kiinnittämään huomiota tarpeeseen, kohtuullisuuteen ja tasapuolisuuteen. Koulutustarpeesta keskustellaan yhdessä esimiehen kanssa. Laaditaan henkilöstön kehittämissuunnitelma vuodelle 2023.

Laki koulutuksen korvaamisesta (1140/2013) oikeuttaa hakemaan koulutuskorvausta, joka on 10 prosenttia koulutuskorvauksen perusteena käytettävästä palkkakustannuksesta. Koulutuskorvausta haetaan työttömyysvakuutusrahastosta.

LVA: Pykälän valmistelija katsoo, että päätöksellä on vaikutusta lasten asemaan parantuneena johtamisena, turvallisuutena ja henkilöstön hyvinvointina.

**Päätösesitys kirkkoherra ja talouspäällikkö:**

1. Kirkkoneuvosto valtuuttaa kirkkoherran hyväksymään henkilöstön kehittämissuunnitelman vuodelle 2023.
2. Koulutuksien määräraha 1 200,00 €/kokoaikainen työntekijä.
3. valtuutetaan 1 200,00 euron määrärahan puitteissa talouspäällikkö ja kirkkoherra voi hyväksyä omien alaistensa osalta koulutukset. Määrärahaan ei lasketa mukaan lakisääteisiä ja pakollisia koulutuksia.

**Päätös:**

1. Kirkkoneuvosto valtuutti kirkkoherran hyväksymään henkilöstön kehittämissuunnitelman vuodelle 2023.
2. Koulutuksien varataan määräraha 1 200,00 €/kokoaikainen työntekijä.
3. valtuutettiin 1 200,00 euron määrärahan puitteissa talouspäällikkö ja kirkkoherra voi hyväksyä omien alaistensa osalta koulutukset. Määrärahaan ei lasketa mukaan lakisääteisiä ja pakollisia koulutuksia.

**109 § LASTENOHJAAJAN VALINTA**

**KN 9/2022 päätös kirkkoneuvosto 99 §:**

**Elina Pusaa ilmoitti olevansa tämän pykälän osalta jäävi, koska ma. lastenohjaaja on hänen lähipiirissänsä.**

1. **Merkitsi tiedoksi henkilöstötilanteen muutostarpeen ja käy asiasta keskustelun.**
2. **esittää kirkkovaltuustolle, että se vakinaistaa emäntäsiivoojan toimen 1.3.2023 alkaen**
3. **Päätti hyväksyä lastenohjaajan uuden tehtävänkuvauksen ja hakuilmoituksen ja laittaa toimen haettavaksi ajalle 13.10.-25.10.2022 klo 12 mennessä. Haastattelut 26.10. ja valinta 3.11. Aloitus tehtävässä 2.1.2023.**
4. **Haastatteluryhmänä on johtoryhmä ja Sanni-Maiju Kantoniemi.**

**Yksi hakemus saapui määräaikaan mennessä ja määräajan jälkeen yksi hakemus.**

Haastatteluryhmä haastatteli yhden hakijan 26.10.2022. Hakemuksen ja haastattelun perusteella haastatteluryhmä esittää lastenohjaajaksi Isabella Lehtosta.

Haastatteluryhmän esitys: Haastattelun ja hakemuksen perusteella Isabella Lehtosta pidetään sopivana tehtävään.

LVA: Lastenohjaajan toimen tehtävien järjestäminen vaikuttaa suoraan lapsiin. Seurakunnan tulee järjestää riittävät työntekijäresurssit varhaiskasvatukseen ja perhetyöhön, jotta seurakunnalla on jäseniä tulevaisuudessakin.

**Kirkkoherran päätösesitys:**

Kirkkoneuvosto valitsee lastenohjaajan toimeen Isabella Lehtosen kuuden kuukauden koeajalla. Aloitus tammikuussa 2023. Valitun tulee ennen tehtävän vastaanottamista esittää hyväksyttävä lääkärintodistus (T-lomake) terveydentilastaan sekä KL 6:33§:n mukainen rikosrekisteriote.

**Kirkkoneuvoston päätös**:

Päätettiin yksimielisesti esityksen mukaan.

**110 § ENERGIAN SÄÄSTÖ JA VARAUTUMINEN TULEVAISUUTEEN**

Kirkkohallituksen yleiskirje nro 26/2022 13.10.2022

**Energian säästö ja varautuminen**

**Kampanjat ja strategiat energian säästämiseksi**

Ukrainan sota vaikuttaa koko Suomen energian saatavuuteen ja hintaan. Kannustamme seurakuntia ja seurakuntayhtymiä liittymään koko Suomelle tarkoitettuun Astetta alemmas -kampanjaan, joka on käynnistynyt 10.10.2022. Energian kulutukseen vähentämiseen tähtäävät myös kirkon ympäristöstrategia Hiilineutraali kirkko 2030, kirkon ympäristödiplomi sekä kiinteistöstrategiamalli, joihin tukeutuen seurakunnat ja seurakuntayhtymät tekevät omat päätökset konkreettisista toimenpiteistä energian säästämiseksi. Päätöksiä tehtäessä on huomioitava energiansäästötoimenpiteiden vaikutukset seurakunnan ja seurakuntayhtymän toimintaan, talouteen ja kulttuuriperintöön.

**Kiinteistöt ja kirkollinen kulttuuriperintö**

Lähtökohtaisesti energiaa voidaan säästää parhaiten kohdistamalla toimenpidepäätökset niihin rakennuksiin, jotka kuluttavat eniten energiaa. Seurakuntien ja seurakuntayhtymien omistamat kirkolliset rakennukset sekä niiden sisältämä esineistö ja taide ovat yhteistä kulttuuriperintöämme. Rakennusten yksilölliset ominaisuudet vaikuttavat siihen, millaiset toimet ovat mahdollisia aiheuttamatta haittaa itse rakennukselle tai sen sisustukselle, taiteelle ja esineistölle. Rakennuksen sisäilmaston hallinta edellyttää rakennukseen, sen sisustukseen ja käyttöön liittyvien monien eri tekijöiden huomioimista. On välttämätöntä selvittää etukäteen mihin rakennuksen osiin kohdistuisi riskejä, jos rakennuksen lämpötilaan, lämmitysjärjestelmään tai ilmanvaihtoon tehdään muutoksia. Tehtävät muutokset eivät saa lisätä vaurioriskiä tai aiheuttaa vaurioita kohteille. Kirkon yhteinen kulttuuriperintö- ja kiinteistönhallintajärjestelmä Basis on keskeinen työkalu tulevaisuuden haasteisiin varautumisessa. Ajan tasalla olevat tiedot Basiksessa ovat edellytys sekä kiinteistöstrategian laatimiseen että kulttuuriperintöstrategian toteuttamiseen seurakunnissa. Esimerkiksi tulevan talven energiansäästötoimiin liittyvän päätöksenteon tueksi Basiksesta voidaan ottaa listaus seurakunnan omistamien rakennusten lämmitysmuodoista ja niiden vuosittain käyttämästä energiasta sekä tarkastella rakennuksissa olevaa arvoesineistöä, johon mahdolliset toimenpiteet vaikuttavat. Erityisesti arvokohteissa muutokset tulee tehdä hallitusti ja muutosten vaikutuksia tulee seurata suunnitelmallisesti.

**Hautaustoimi**

Sähkökatkojen varalta seurakuntien tulisi olla yhteydessä paikallisiin sähköjakelijoihin, seurakunnan sähkön saannin kannalta kriittisten kohteiden, kuten krematorioiden ja vainajakylmiöiden toiminnan turvaamiseksi. Etenkin krematorioiden sähkökatkojen tulee olla ennalta tiedossa, jotta toiminta voidaan tarvittaessa ajoissa keskeyttää sähkökatkon ajaksi. Vainajakylmiöiden käynnistyminen sähkökatkon jälkeen tulee varmistaa. Paikallisten sähkönjakelijoiden kanssa tulisi myös selvittää, voiko sähkökatkojen ulkopuolelle sulkea seurakunnan sähkönsaannin kannalta kriittiset toiminnot.

**Diakonia**

Tulevan talven aikana todennäköisesti seurakunnan alueen asukkailla on kasvava määrä asumisesta aiheutuvia kustannuksia, erityisesti sähkölaskuja silloin, kun asunnossa on sähkölämmitys. Seurakunnissa olisi hyvä suunnitella kunnan kanssa, miten yhdessä voidaan tukea asukkaiden kokemaa sähkölaskujen ja mahdollisten sähkökatkosten aiheuttamaa ahdinkoa. Ennen kaikkea painopiste tulisi olla ehkäisevässä työssä niin, että kenenkään sähköjä ei katkaistaisi sähkön hintojen nousun aiheuttamien maksuvaikeuksien johdosta. Monet seurakunnat ovatkin lisänneet taloudellisen avustamisen resursseja, sekä avustusvaroja että henkilöresursseja. Diakoniatyön taloudellinen avustaminen on ennen kaikkea ihmisten kuuntelemista ja tukemista ahdistavassa tilanteessa. Rahakeräyslaki mahdollistaa seurakuntatalouksille myös varainkeruun taloudelliseen ahdinkoon joutuneiden asukkaiden auttamiseksi.

LVA: Varautumisella voi diakoniatyön kautta olla myönteisiä vaikutuksia lasten elämään erityisesti vähävaraisten perheiden osalta.

**Kirkkoherran ja talouspäällikön päätösesitys:**

Kirkkoneuvosto

1. päättää, että seurakunta osallistuu energiansäästö kampanjaan mahdollisuuksien mukaan
2. selvittää kiinteistöjen ja kulttuuriperinnön säilymiseen liittyvät riskit sähkö- ja energiajakeluongelmien varalta
3. varautuu hautaustoimessa tarvittaviin toimiin energiasaannin ongelmissa varmistaen vainajien säilymisen, kaivinkoneen poltto- ja voiteluaineiden saatavuuden
4. varautuu diakonian osalta lisätarpeisiin henkilöstön, materiaaliavun ja rahallisen avun varmistamiseksi.

**Kirkkoneuvoston päätös**:

Kirkkoneuvosto

1. päätti, että seurakunta osallistuu energiansäästö kampanjaan mahdollisuuksien mukaan
2. selvitetään kiinteistöjen ja kulttuuriperinnön säilymiseen liittyvät riskit sähkö- ja energiajakeluongelmien varalta
3. varaudutaan hautaustoimessa tarvittaviin toimiin energiasaannin ongelmissa varmistaen vainajien säilymisen, kaivinkoneen poltto- ja voiteluaineiden saatavuuden
4. varaudutaan diakonian osalta lisätarpeisiin henkilöstön, materiaaliavun ja rahallisen avun varmistamiseksi.

**111 § TIEDOKSI SAATETTAVAT ASIAT**

* syyskuun kuukausiraportti kirkkohallituksesta
* 6.11. virkaan- ja tehtävään siunaamiset, luottamushenkilöt avustamaan
* 6.12. itsenäisyyspäivän juhlallisuudet, luottamushenkilöt seppelpartioihin

**Päätösesitys kirkkoherra:**

Kirkkoneuvosto merkitsee tiedoksi pykälässä esitetyt asiat.

**Päätös kirkkoneuvosto:**

Kirkkoneuvosto merkitsi tiedoksi pykälässä esitetyt asiat.

**112 § MUUT / KIIREELLISET ASIAT**

Kj 9 luku 2 §: Jos kirkkoneuvoston jäsen haluaa saattaa jonkin asian neuvoston käsiteltäväksi, hänen on annettava asiasta kirjallinen esitys puheenjohtajalle, jonka tulee ottaa asia esille neuvoston seuraavassa kokouksessa. Kirkkoneuvoston kokouksessa voi aloitteen tehdä suullisestikin.

Muita asioita ei ole.

**113 § KOKOUKSEN PÄÄTÖS JA OIKAISUVAATIMUSOHJEET JA VALITUSOSOITUS**

Puheenjohtaja päätti kokouksen 18.16, laulettiin virsi 556:1-3 ja kirkkoherra luki lopuksi Herran siunauksen.

Pöytäkirjaan liitetään oikaisuvaatimusohje ja valitusosoitus.